section_heading: Odnosi sa Sjedinjenim Državama
paragraph_text: Dok je američko stajalište kako buduća palestinska država mora prihvatiti izraelsko „pravo na postojanje“, iranski predsjednik Mahmud Ahmadinežad predložio je premiještanje Izraela u Europu, Kanadu ili Aljasku.<ref>Ynet News: Ahmadinejad: Referendum on transfer of Israel to Europe (listopad, 2007.) SAD je slao Iranu jasne političke signale u kojima je osuđivao negiranje „izraelskog prava na postojanje“, pri čemu su se pojavile špekulacije o američki predvođenom napadu na iranska nuklearna postrojenja. Iako je Iran negirao poticanje pobune u Iraku, bivši američki predsjednik George W. Bush upozorio je Iran o „ozbiljnim posljedicama“, odnosno o mogućnosti napada. Američki predsjednik optužio je Iran i za „sponzoriranje terorizma“ u svijetu,<ref>US Department: State Sponsors of Terrorism što su Iranci kategorično odbacili ističući kako ne postoje iranske terorističke grupe, te su optužili SAD i UK za sponzoriranje balučke terorističke grupe Jundallah koja iz Pakistana djeluje protiv Irana.<ref>Reuters: Iran says has proof U.S., UK backing terrorist Jundollah (InfoWars.com, prosinac 2008.)